На основу чл.27 став 5 и чл.106 став 1, a у вези са  чл.132 став 2 и члана 133 Закона о стечају („Службени гласник РС“ бр.104/2009), као и поглавља III и VIII  Националног стандарда  о начину и поступку уновчења имовине стечајног дужника - Национални стандард број 5 („Службени гласник РС“, бр. 13/2010), Агенција за лиценцирање стечајних управника, као стечајни управник стечајног дужника 
„МИНЕЛ-ПРЕХРАМБЕНА ОПРЕМА“ у стечају Панчево, 
ул.Мирка Сковрана 2,  Ст 469/2010, по поверенику Милани Којић
ОБЈАВЉУЈЕ

ПОЗИВ ЗА ДОСТАВЉАЊЕ ПОНУДА

за

Вршење услуга израде процене вредности имовине и процене правног лица
За потребе утврђивања процењене вредности у поступку продаје проценитељ ће користити следеће методе: 
· процену вредности имовине ликвидационом методом

· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.

· Проценитељ ће такође :

· извршити процену целисходности продаје стечајног дужника као правног лица у односу на продају имовине стечајног дужника појединачно, 
· утврдити учешће  вредности процењене имовине (изражено у процентима).
Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси: Милана Којић, Ковин, ул.Светозара Марковића 12, сваког радног дана од 08:00 до 14:00 часова, или путем e-mail адресе milanakojic@yahoo.com.
Понуде за вршење услуга процене могу се предати у року од 10 дана од дана објаве огласа, на адресу „МИНЕЛ-ПРЕХРАМБЕНА ОПРЕМА“ у стечају Панчево, Мирка Сковрана  бр.2.
